
ROMÂNIA

JUDEŢUL SATU MARE

CONSILIUL LOCAL AL 

MUNICIPIULUI SATU MARE

HOTĂRÂREA NR. 276/29.10.2026
pentru aprobarea ajustării tarifelor din Contractul de prestări servicii                               nr. 184-56157 din 22.09.2025 privind activitatea de dezinsecție, dezinfecție și deratizare în Municipiul Satu Mare
Consiliul Local al Municipiului Satu Mare,

Analizând proiectul de hotărâre nr. 57467/07.10.2026, referatul de aprobare al Primarului municipiului Satu Mare nr. 57472/07.10.2026, în calitate de iniţiator, raportul de specialitate comun al Administratorului public al municipiului Satu Mare și al Serviciului Ecologie Urbană și Spaţii Verzi nr. 57474/07.10.2026, al Direcției Economice nr. 58952/14.10.2026, al Serviciului Juridic nr. 57883/08.10.2026 şi avizele comisiilor de specialitate din cadrul Consiliului local Satu Mare, 
Ţinând cont de prevederile art. 15.1 privind Ajustarea și modificarea prețului din Contractul de prestări servicii nr. 184-56157 din 22.09.2025 privind Activitatea de Dezinsecție, Dezinfecție și Deratizare în Municipiul Satu Mare,

Ținând seama de prevederile:

- art. 1 alin. (2) lit. e), art. 2 lit. p), art. 8 alin. (3) lit. k), art. 9 alin. (2) lit. d) și                art. 43 alin. (4) din Legea serviciilor comunitare de utilități publice nr. 51/2006, republicată, cu modificările şi completările ulterioare, 

- art. 2 alin. (3) lit. m), art. 6 alin. (1) lit. n), art. 29 alin. (2) lit. c), art. 34 și art. 43 din Legea serviciului de salubrizare a localităților nr. 101/2006, republicată, cu modificările și completările ulterioare, 

- Hotărârii Consiliului Local Satu Mare nr.17/25.01.2018 privind aprobarea Studiului de oportunitate și a Regulamentului de organizare și funcționare a serviciului public pentru activitățile de deratizare, dezinsecție și dezinfecție în Municipiul                  Satu Mare,
- Hotărârii Consiliului Local Satu Mare nr. 198 din 27.06.2024 privind delegarea gestiunii serviciului privind activitatea de dezinsecție, dezinfecție și deratizare în municipiul Satu Mare,

- Hotărârii Consiliului Local Satu Mare nr. 263/29.08.2024 pentru modificarea Anexei nr. 2 a Hotărârii Consiliului Local Satu Mare nr. 198 din 27.06.2024;
În conformitate cu prevederile:

· art. 4 lit. c), lit. n), art. 33 – art. 35 și art. 54 din Normele metodologice de stabilire, ajustare sau modificare a tarifelor pentru activitățile de salubrizare, precum și de calculare a tarifelor/taxelor distincte pentru gestionarea deșeurilor și a taxelor de salubrizare aprobate prin Ordinul ANRSC nr. 640/2022, cu modificările și completările ulterioare,

· Legii nr. 24/2000 privind normele de tehnică legislativă pentru elaborarea actelor normative, republicată, cu modificările și completările ulterioare.

Având la bază dispozițiile art. 129 alin. (1), alin. (2) lit. d), coroborate cu prevederile  alin. (7) lit. i) și lit. n) din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare, 
În temeiul prevederilor, art. 139 alin. (3), lit. g) și art. 196 alin. (1) lit. a) din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare, 

Adoptă prezenta
H O T Ă R Â R E:
Art. 1. Se aprobă ajustarea tarifelor prevăzute la art. 7.2 din Contractul de prestări servicii nr. 184-56157 din 22.09.2025 privind activitatea de dezinsecție, dezinfecție și deratizare în Municipiul Satu Mare, conform Anexei, care face parte integrantă din prezenta hotărâre. 
Art. 2. Se aprobă încheierea unui act adiţional la Contractul de prestări servicii                      nr. 184-56157 din 22.09.2025 privind activitatea de dezinsecție, dezinfecție și deratizare în municipiul Satu Mare, având ca obiect: ajustarea tarifelor aprobată conform articolului precedent, sens în care se împuternicește Primarul municipiului să îl semneze.
Art. 3. Tarifele ajustate conform prezentei hotărâri intră în vigoare din data de 01.01.2027. 
Art. 4. Cu ducerea la îndeplinire a prezentei hotărâri se încredințează Primarul  municipiului Satu Mare şi structurile de specialitate.
Art. 5. Prezenta hotărâre se comunică: 
· Primarului municipiului Satu Mare, 
· Instituţiei Prefectului judeţul Satu Mare, 
· Serviciul Ecologie Urbană și Spaţii Verzi 
· Prestatorului de servicii S.C. Coral Impex S.R.L.
· Se publică în Monitorul Oficial Local al municipiului Satu Mare.
               Președinte de ședință,                                         Contrasemnează

           Crăciun Ciprian Dumitru                                      Secretar general,
                                                                                         Mihaela Maria Racolța

Prezenta hotărâre a fost adoptată în ședință ordinară cu respectarea prevederilor art. 139 alin. (3) lit. g) din O.U.G. nr. 57/2019 privind Codul administrativ, cu modificările și completările ulterioare;

	Total consilieri în funcţie
	23

	Nr. total al consilierilor prezenţi
	22

	Nr. total al consilierilor absenţi
	1

	Voturi pentru
	22

	Voturi împotrivă
	0

	Abţineri
	0

